Prasība, kas celta 2017. gada 8. augustā – Waisman un citi/VNV
(lieta T-527/17)
Tiesvedības valoda – spāņu
Lietas dalībnieki
Prasītāji: Alejandro Claudio Waisman (Buenosairesa, Argentīna) un citi 158 prasītāji (pārstāvji – J. De Castro Martín, M. Azpitarte Sánchez un J. Ruiz de Villa Jubany, advokāti)
Atbildētāja: Vienotā noregulējuma valde
Prasītāju prasījumi:
pamatojoties uz LESD 263. pantu, atcelt Vienotās noregulējuma valdes lēmumu attiecībā uz Banco Popular Español (VNV/EES/2017/08);
pamatojoties uz LESD 340. panta otro daļu un Eiropas Savienības Pamattiesību hartas 41. panta 3. punktu, piespriest VNV atlīdzināt no Vienotā noregulējuma fonda, kas izveidots saskaņā ar Regulas 806/2014 67. pantu, prasītājiem nodarītos zaudējumus, kas ir radušies kā lēmuma par Banco Popular Español pieņemšanas tiešs rezultāts; šo zaudējumu apmērs atbilst bankas iestādes kapitāla instrumentu tirgus vērtībai dienu pirms (2017. gada 6. jūnijs) noregulējuma shēmas izpildes; pakārtoti, gadījumā, ja Vispārējā tiesa neapmierinātu augstākminēto prasījumu par zaudējumu atlīdzību, piespriest VNV izmaksāt prasītājiem kompensāciju, kuras apmērs nosakāms pēc Regulas 806/2014 20. pantā 16. punktā minētās neatkarīgās personas vērtējuma kā starpība starp summu, ko prasītāji ir saņēmuši kā prasījumu izmaksu, kas izriet no attiecīgā lēmuma piemērošanas, un ko prasītāji būtu saņēmuši saskaņā ar parasto maksātnespējas procedūru.
piespriest VNV atlīdzināt ar šo tiesvedību saistītos tiesāšanās izdevumus.
Pamati un galvenie argumenti
Pamati un galvenie argumenti ir līdzīgi tiem, kuri ir izvirzīti lietās: T-478/17 Mutualidad de la Abogacía un Hermandad Nacional de Arquitectos Superiores y Químicos/Vienotā noregulējuma valde, T-481/17 Fundación Tatiana Pérez de Guzmán y Bueno un SFL/Vienotā noregulējuma valde, T-482/17 Comercial Vascongada Recalde/Komisija un Vienotā noregulējuma valde, T-483/17 García Suárez un citi/Komisija un Vienotā noregulējuma valde, T-484/17 Fidesban un citi/Komisija un Vienotā noregulējuma valde, T-497/17 Sánchez del Valle y Calatrava Real State 2015/Komisija un Vienotā noregulējuma valde un T-498/17 Pablo Álvarez de Linera Granda/Komisija un Vienotā noregulējuma valde.
____________